Kunsthistorisches Museum

Kunsthistorisches Museum ("Mirdi istor an arz" en alamaneg), pe Mirdi an arzoù-kaer, a zo ur mirdi e Vienna, kêr-benn Aostria, hag unan eus ar re binvidikañ er bed. En ur savadur war ar Ringstraße emañ.

 Ensavadur 
Kunsthistorisches Museum eo anv ar mirdi koulz ha hini an ensavadur. E 2007 e voe gweladennet gant 619.318 denNiver a weladennerien er Kunsthistorisches Museum hag ensavadurioù stag e 2007.

 Istor 
Digoret e voe e 1891, er memes koulz hag an Naturhistorisches Museum, gant an impalaer Franz Joseph I Aostria-Hungaria. Heñvel eo talbennoù an daou savadur, ha keñver-ha-keñver emaint er Maria-Theresien-Platz. An daou savadur a voe savet etre 1872 ha 1891 diwar steuñvioù treset gant Gottfried Semper ha Karl Freiherr von Hasenauer.

Goulenn a reas an impalaer ma vefe savet daou savadur er Ringstraße da ziskouez dastumad oberennoù arz ar re Habsburg. Savet eo bet an talbenn gant krag, hag ar savadur a zo dezhañ stumm un hirgarrezenn. Ur volz-toenn 60 metrad uhelder dezhi a zo e lein. Diabarzh ar savadur a zo kinklet gant marbr, follennoù aour ha livadurioù: un oberenn arzel eo ivez.

D'an 11 a viz Mae 2003 e voe laeret unan eus pezhioù talvoudusañ ar mirdi, Holener Cellini savet gant Benvenuto Cellini. Adkavet e voe d'an 21 a viz Genver 2006 en ur voest douaret tost ouzh kêr Zwettl en Aostria.

 An oberennoù war ziskouez 
 Diskouezva al livadurioù 
E-touez oberennoù pennañ an diskouezva livadurioù emañ:
 Jan van Eyck: "Kardinal Niccolò Albergati" ("Kardinal Niccoló Albergati"), 1438
 Albrecht Dürer: "Azeulerezh an Drinded santel" (Anbetung der heiligen Dreifaltigkeit), 1511
 Giuseppe Arcimboldo: "Hañv" (Sommer), 1563
 Michelangelo Merisi da Caravaggio:
 "Itron Varia he rozera" (Die Rosenkranzmadonna) 1606/07
 "Kurunidigezh gant spern"
 "David gant penn Goliat"
 Peter Paul Rubens: 
 "Stern-aoter Ildefonso" (Der Altar des hl. Ildefonso), 1630-32
 "Ar Feur" (Das Pelzchen), 1638
 Raffaello: "Itron Varia ar pradoù" (Madonna im Grünen), 1506
 Johannes Vermeer: "Die Malkunst", 1665/66
 Diego Velázquez: meur a boltred eus izili familh roue Spagn, hag a oa ur skourr eus ar re Habsburg.
 Pieter Brueghel gozh:
 "An Emgann etre meurlarjez har ar c'horaiz" (Kampf zwischen Fasching und Fasten), 1559
 "C'hoarioù bugale" (Kinderspiele), 1560
 "Tour Babel" (Turmbau zu Babel), 1563
 "Al Lidkerzh d'ar c'halvar" (Kreuztragung Christi), 1564
 "An Deizioù teñval (C'hwevrer-Meurzh)" (Düsterer Tag (Vorfrühling)), 1565
 "Distro an tropellad (Here-Du)" (Heimkehr der Herde (Herbst)), 1565
 "Chaseourien en erc'h (Kerzu-Genver)" (Jäger im Schnee (Winter)), 1565
 "Ar C'houer hag al laer neizhioù" (Bauer und Vogeldieb), 1568
 "Eured ar c'houer" (Bauernhochzeit), 1568/69
 "Dañs ar peizant" (Bauerntanz), 1568/69

Dastumadoù ar Kunsthistorisches Museum:
 Dastumad Egipt hag ar Reter-Nesañ
 Dastumad Hemanzer Roma ha Gres
 Dastumad delwennoù hag arzoù-kinklañ
 Armell ar pezhioù
 Levraoueg

 Hofburg 
 Mirdi-Efes
 Dastumad an binvioù-sonerezh kozh
 Dastumad an armoù hag an houarnwiskoù
 Dielloù
 Teñzor lik hag a iliz (er Schweizerhof)

 Hag ivez 
 Mirdi ar c'hirri hag unwiskoù al lez (e Palez Schönbrunn)
 Dastumad Kastell Ambras (en Innsbruck)
 Mirdi C'hoariva Aostria e Palez Lobkowitz

Mirdioù all stag ouzh Kunsthistorisches Museum Vienna:
 Mirdi an Dudoniezh er Neue Burg (staget e 2001);
 Lipizzaner-Museum er Stallburg

 Liammoù diavaez 

 Lec'hienn ofisiel
 Mont e-barzh ar mirdi: gwel meur stumm ur sferenn dezhañ

 Notennoù 

Rummad:Kunsthistorisches Museum
Rummad:Mirdioù Aostria
Rummad:Vienna